Lille Virgil i Oue, en af landets mest kendte friskoler, lukker til jul.

Det er mangel på elever, der har ødelagt økonomien på den 10 år gamle skole. Hvis navnet Virgil virker bekendt, så er skolen opkaldt efter en af Ole Lund Kirkegaards kendte figurer. Han var lærer på skolen, da den stadig var en kommuneskole. Tirsdag aften besluttede et flertal af forældre og skolekredsmedlemmer at lukke skolen på en ekstraordinær generalforsamling. - Dels får vi ikke nye elever nok, dels er nogle elever flyttet i kølvandet på nogle bemandingsproblemer. Tilbage er 22 elever og det er for lidt, siger bestyrelsesmedlem Walther Simonsen til P4 Nordjylland. Mariagerfjord Kommune har forkøbsret til bygningerne og får nu buddet om at købe dem.